Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το πρωτόκολλο 31 της συμφωνίας ΕΟΧ περιέχει ειδικές διατάξεις σχετικά με τη συνεργασία μεταξύ της Κοινότητας και των κρατών ΕΟΧ ΕΖΕΣ εκτός του πλαισίου των τεσσάρων ελευθεριών.

2. Το συνημμένο σχέδιο απόφασης της Μικτής Επιτροπής του ΕΟΧ αποβλέπει στην τροποποίηση του πρωτοκόλλου 31 ούτως ώστε να επεκταθεί η συνεργασία στον τομέα του περιβάλλοντος. Προβλέπει πλαίσιο συνεργασίας και καθορίζει τους όρους εφαρμογής για την πλήρη συμμετοχή των κρατών ΕΟΧ-ΕΖΕΣ στα κοινοτικά προγράμματα και τις δράσεις στον τομέα αυτό (Απόφαση αριθ. 1411/2001/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με το κοινοτικό πλαίσιο συνεργασίας για την προαγωγή της βιώσιμης ανάπτυξης σε αστικό περιβάλλον).

3. Σύμφωνα με το άρθρο 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας όσον αφορά τις αποφάσεις αυτές κατόπιν προτάσεως της Επιτροπής.

4. Το σχέδιο απόφασης της Μικτής Επιτροπής του ΕΟΧ υποβάλλεται προς έγκριση στο Συμβούλιο. Η Επιτροπή ελπίζει ότι, τον Aπρίλιο του 2002, θα μπορέσει να παρουσιάσει τη θέση της Κοινότητας στη Μικτή Επιτροπή του ΕΟΧ.

Σχέδιο ΑΠΟΦΑΣΗ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής 'η συμφωνία', και ιδίως τα άρθρα 86 και 98,

Εκτιμώντας τα εξής:

(1) Το πρωτόκολλο 31 της συμφωνίας τροποποιήθηκε με την απόφαση αριθ. .../... της ... [1] της Μικτής Επιτροπής του ΕΟΧ.

[1] ΕΕ L ...

(2) Κρίνεται σκόπιμο να επεκταθεί το πεδίο συνεργασίας των συμβαλλόμενων μερών της συμφωνίας ώστε να συμπεριλάβει την απόφαση αριθ. 1411/2001/EΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με το κοινοτικό πλαίσιο συνεργασίας για την προαγωγή της βιώσιμης ανάπτυξης σε αστικό περιβάλλον [2].

[2] ΕΕ L 191 της 13.7.2001, σ. 1.

(3) Επομένως, το πρωτόκολλο 31 της συμφωνίας πρέπει να τροποποιηθεί ώστε να καταστεί δυνατή η επέκταση της εν λόγω συνεργασίας από 1ης Ιανουαρίου 2002,

ΑΠΟΦΑΣΙΖΕΙ:

Άρθρο 1

Το άρθρο 3 (Περιβάλλον) του πρωτοκόλλου 31 της συμφωνίας τροποποιείται ως εξής:

1. Το κείμενο της παραγράφου 4 αντικαθίσταται από το ακόλουθο κείμενο:

'Τα κράτη ΕΖΕΣ συμμετέχουν στις κοινοτικές δράσεις που αναφέρονται στην παράγραφο 7.'

2. Στις παραγράφους 5 και 6 οι λέξεις 'πρόγραμμα δράσης' αντικαθίστανται με τη λέξη 'δράσεις'.

3. Στην παράγραφο 6 οι λέξεις 'Επιτροπές ΕΚ' αντικαθίστανται με τη λέξη 'όργανα'.

4. Το κείμενο, αλλά όχι η περίπτωση, της παραγράφου 7 αντικαθίσταται με το ακόλουθο κείμενο:

'Οι ακόλουθες κοινοτικές πράξεις, καθώς και οι πράξεις που απορρέουν από αυτές, αποτελούν αντικείμενο του παρόντος άρθρου:

α) Οι κοινοτικές πράξεις τίθενται σε ισχύ από 1ης Ιανουαρίου 2001:'

5. Τα ακόλουθα εδάφια προστίθενται μετά το εδάφιο α) της παραγράφου 7:

β) Οι κοινοτικές πράξεις τίθενται σε ισχύ από 1ης Ιανουαρίου 2002:

- 32001 D 1411: Απόφαση αριθ. 2001/1411/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με το κοινοτικό πλαίσιο συνεργασίας για την προαγωγή της βιώσιμης ανάπτυξης σε αστικό περιβάλλον (ΕΕ L 191 της 13.7.2001, σ. 1).'

Άρθρο 2

Η παρούσα απόφαση τίθεται σε ισχύ την επόμενη ημέρα της τελευταίας κοινοποίησης προς τη Μικτή Επιτροπή του ΕΟΧ που προβλέπεται στο άρθρο 103 παράγραφος 1 της συμφωνίας [3].

[3] [Έχουν αναφερθεί συνταγματικές απαιτήσεις.][Δεν έχουν αναφερθεί συνταγματικές απαιτήσεις.]

Η απόφαση εφαρμόζεται από 1ης Ιανουαρίου 2002.

Άρθρο 3

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, [...].

Για τη Μικτή Επιτροπή του ΕΟΧ

Ο Πρόεδρος [...]

Οι Γραμματείς της Μικτής Επιτροπής του ΕΟΧ [...]